Ministrul de Interne Marcel Vela anunță demiteri din Jandarmeria București, din eșaloanele 2 și 3, considerând că „au tras frâna de mână” în dosarul „10 august”.

Ministrul de Interne Marcel Vela a declarat, marți seara, că este dezamăgit și urmează demiteri din eșaloanele 2 și 3 ale Jandarmeriei București pentru că „au tărăgănat livrarea convorbirilor desecretizate dintre jandarmi, din seara de 10 august, pentru a le trimite procurorilor”.

„Urmează demiteri la Jandarmeria București pentru că avem viteze diferite. Nu spun că neapărat conducerea, dar oameni din eșalonul doi și trei au tras frâna de mână în acest dosar. Urmează demiteri, pentru că au tărăgănat livrarea convorbirilor desecretizate dintre jandarmi, din seara de 10 august, ca să le pot trimite procurorilor”, a spus Vela, la Realitatea Plus, potrivit Mediafax.

Acesta a adăugat că este „puțin dezamăgit” de cele întâmplate și că nu se aștepta la această reticență.